《和东川吴几复辨叔朝议见寄》
宋代·冯山

幕府参差恨莫追，公车才下我亲闱。高谈乍听曾心死，前会难寻但肉飞。

千里有时重咳唾，一言何处尽精微。惟思旌棨趋严召，双剑西南望落晖。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。